《赠洪善庆兴祖和壁閒沈□□韵》
宋代·顾禧

高卧烟萝饮上池，姓名独许古人知。我来欲补洪家传，入坐先寻沈约诗。

舒卷閒云看不厌，参差玉蝶放偏迟。殷勤送客过方井，古道真堪照一时。

作者简介：宋吴郡人，字景繁，号痴绝叟。不求仕进，居光福山中，终日闭户读诵，博极坟典。高宗绍兴中郡以遗逸荐，不起，闲居五十年不出，名重乡里。著作甚丰，与吴兴施宿合注苏轼诗，为陆游所称。